Viborger Samler, 1848-05-04
Marineministeriet. Ved allerhøieste Rescript af 21de April er Admiralitets- og Commissariats-Collegiet ophævet. Over bestyrelsen af det hele Sø=Krigsvæsen, paa eget Ansvar, saavelsom den militaire Commando, er i Overeensstemmelse med allerhøieste Rescript af 4de f. M. overdraget Marineministeren. Marineministeriet skal til Forretningsførelsen indbefatte 4 Afdelinger, af hvilke den første, der benævnes "Secretariat og Commando Bureau, indtil videre sorterer umiddelbart under Marineministeren, hvorimod de tre andre Afdelinger underlægges Directeurer, der hver især skulle forestaae de dem anfortroede Forretninger med den Autoritet, der kan bestaae med fuld Ansvarlighed til Marineministeren og under Iagttagelse af den Form, han til Tjenestens Fremme fastsætter. Til Directeurer er allernaadigst udnævnt for 2den Afdeling: "Admiralitets Bureau, Commandeur=Capitain K. C. Mourier; for 3die Afdeling: "Commissariats-Bureau, Generalkrigscommissair N. Wiborg, for 4de Afdeling: "Revisions-Bureau, Generalkrigscommissair P. C. Kinch, der tillige er General-Decisor - Som Følge heraf er det hidtilværende Bogholder-Archiv og Depesche-Contoir ophævet, hvorimod en Contoirchef med tilhørende Personale er bestemt at skulle ansættes under 2den Afdeling eller Admiralitets-Bureauet. – J Anledning af foranførte Forandring ere efternævnte Embedsmænd entledigede i Naade, med Pension, nemlig: Revisor, Etatsraad J. H. Gede som derhos er udnævnt til Conferentsraad under Tilkjendegivelse af allernaadigst Tilfredshed med hans lange og gode Tjeneste; Contoircheferne Justitsraad T. C. Tillge og Justitsraad H. L. Herløw, som derhos ere udnævnte til Statsraader; Casserer, Krigsraad C. B. Velschou, som derhos er udnævnt til Justitsraad, Fuldmægtig, Krigsassessor J. C. Juul, Cancellisterne J. F. Gradmann, A. C. Mühlensteth og F. W. Blankensteiner, som derhos ere udnævnte til Krigsassessorer; Sø-Etatens Veiermester, Krigsraad H. A. Seerup. - Hvorimod efternævnte Embedsmænd ved allerhøieste Resolution af f. D. ere ansatte, nemlig: Krigsraad, Underrevisor H. C. Hansgaard til Revisor og Contoirchef under Ministeriets 4de Afdeling, Revisions=Bureauet; Overauditeur og Admiralitets Secretair J. N. Suenson til Contoirchef under 2den Afdeling, Admiralitets Bureauet; Krigsraad og Secretair hos General adjutanten for Sø-Etaten F. C. Eskildsen til Contoirchef under 3die Afdeling, Commissariats-Bureauet; Krigsassessor, Fuldmægtig F. W. Aagesen til Bogholder under sidstnævnte Bureau, Krigsassessor, Fuldmægtig C. F. Krabbe til Casserer, og Archivarius, under 4de Afdeling, Revisions=Bureauet; til Militair-Secretair under Ministeriets 1ste Afdeling, Secretariat- og Commando Bureau, er constitueret Secondlieutenant J. P. Schulz; til Civil-Expeditions-Secretair under samme Afdeling er indtil videre allernaadigst constitueret Auditeur, Fuldmægtig N. R. Petersen; endelig er Krigscancellisecretair, Cancellist H. F. Schæffer allernaadigst udnævnt til Veiermester ved Sø-Etaten. – J Henhold til Foranførte, er fra Marineministeriet under 24de April udstedt et Circulaire). Helsingør, den 1ste Mai. Skonnerten "Søridderen, her af Byen er afgaaet med Fregatten "Gesion, hvorimod Orlogsskonnerten Delphinen er forbleven paa sin Station her i Farvandet, for i Forening med Orlogskutteren Helsingør", der ankom hertil igaar under Commando af Lieutn. Wilde, nu ifølge en igaar indløben Ordre at opbringe alle tydske Skibe, af hvilke der igaar og idag er taget et stort Antal. – Man vil her vide, at de preussiske Skibe praies saavel i Skagerak af svenske Baade som i Canalen af engelske med Underretning om, at de ville blive stoppede her. (Hels. Av.) Besynderligt er det, at der ingen befaling kommer, at Officererne skulle aflægge deres blaa Frakker i Feldten. Skulle de vedblive at bære dem, saa vil det have til Følge, at de fjendtlige Skarpskytter pille vore Officerer ud. Skjærsene burde ogsaa lægges, kort, ethvert Udmærkelsestegn, hvorpaa man i det Fjerne kan skjelne Officeren fra den Menige. (Loll. Falst. Stiftst.)¬